Sasan ne'ebe aviaun Air North tula mai Dili iha Aeroportu Insternasional, Nikolau Lobato, kuarta (03/6). Foto INDEPENDENTE/Jonio da Costa\nKuarta Horsehik, Aviaun Air North Tula Sasan Mai DHL, Rui de Araújo no Domingos Savio Featured\n04 Juñu 2020\nMolok ne’e Governu halo ona kontratu ho Air North hodi tula sasan umanitaria no amostra suspeitu Covid-19 nian ba Australia, tuir kontratu ne’ebé kada semana aviaun ne’e semo mai Timor-Leste dala tolu, kada vou Governu selu osan rihun U$15 dollar Amerikanu.\nTuir observasaun INDEPENDENTE Online nota katak, iha loron kuarte (03/6) aviaun Air North ho númetu flight TL0510 husi Darwin mai tuun iha Aeroportu Internasionál Nicolao Lobato Komoro iha oras, 11:30, ne’ebé deskonfia tula sasán laos material Covid-19.\nDos ne’ebé segel metin hakerek iha sasan nia lolon, Maluk Timor, Attn; Dr Bethany Beckett, ne’ebé enderessadu ba (hakerek iha dos nia lolon) naran Rui de Araujo, CIGC-COVID-19, CCD, Dili.\nSasan hirak ne’e to’o iha Aeroportu, sasan balun enderesu ba (hakerek iha dos lolon) naran diplomata Timor-oan ida Domingos Savio no sasan ne’e simu direita husi eis Embaixadór Timor-Leste ba Australia ho naran Abel Guterres, ne’ebé tula sai sasan husi aeroportu ho karreta estadu modelu avanza ho koor verde, mai direita iha apartamentu Beach Garden, Pantai-Kelapa.\nAviaun ne’e mós tula sasan koper metan boot maizumenus ho medidas metru ida hanesan ne’e.\nAlende ne’e tuir dadús ne’ebé INDEPENDENTE rekoilla katak, aviaun Air North ne’e tula mós sasán eletronika hanesan telefone ho marka samsung, hamutuk 81 pieces, ne’ebé tula sai husi aeroportu husi kompañia DHL.\n“Tuir dadús ne’ebé maka ami iha ohin avian Air North ne’e la tula sasan Covid-19 nian, maibé tula de’it sasan privadu husi Australia no sasan kompañia nian de’it,”dehan husi funsionariu Aeroportu ne’ebé lakohi fó sai nia identidade.\nEntretantu too notisia ne’e publika, INDEPENDENTE Online seidauk hetan konfirmasaun husi naran hirak ne’ebé hakerek iha dos lolon husi Australia mai Dili.\nMolok ne’e, Ministru Transporte no Telekomunikasaun, José Agostinho rejeita ona katak aviaun Air North ne’ebé kontrata husi Governu la tula sasan privadu.\nMore in this category: « Kada Tinan Governu Gasta Osan Tokon $7 ba Tratamentu Pasiente iha Rai Liur PM Taur Orienta MAE Apoiu Prosesu Pagamentu Subsidiu $200 »\n/Kuarta Horsehik, Aviaun Air North Tula Sasan Mai DHL, Rui de Araújo no Domingos Savio